# Ribera d'Algés

La ribeira o riu d'Algés és un petit curs d'aigua que naix a Zambujal (Alfragide), al sud-est de la ciutat d'Amadora, i corre cap a Gargalo do Tejo, al sud, per desaiguar al moll de Pedrouços, a Lisboa. Ara tota la seua conca està molt construïda, excepció feta de les zones que drenen la serra de Monsanto.
La ribera travessa amples zones d'habitatges i industrials, i per això ha sofert grans efectes antropogènics. L'ocupació dels terrenys riberencs començà al segle xvi, amb la construcció d'estructures defensives al marge nord del Tejo, que van permetre a la població d'Algés de Cima avançar cap al sud i ocupar la vall d'aquest riu. La pressió demogràfica de les dècades de 1960-70 va veure la construcció desordenada dels altres espais disponibles. A causa d'això, hi sovintegen les riuades i s'arribà a col·lapsar el carrer Comte Major, al 2008. Són pocs, doncs, els trams en què el llit es troba en estat natural.
El seu principal afluent és l'Outurela, que travessa la zona de Carnaxide, Portela i Outurela fins a ajuntar-se al curs d'aigua principal a la zona d'Arquiparque, a Miraflores, on integra, riu avall, el jardí de la localitat. Més enllà d'aquest jardí, en té dos més als seus marges, al municipi d'Amadora: els parcs de Ribeira i de Zambujal. A Portela de Carnaxide, s'uneix al seu llit el riu Monsanto.
A causa de la hidrodinàmica, la qualitat de l'aigua d'aquesta ribera pot afectar la qualitat de l'aigua de les platges de Torre i de Santo Amaro de Oeiras.(8) Dels rius d'Oeiras, la ribera d'Algés és la que presenta la més baixa integritat ecològica, així com els majors nivells de contaminació per metalls pesants i elements químics d'eutrofització.

## Referències

* ↑ «Oeiras - Factos e Números» (en portugués). Câmara Municipal de Oeiras. Arxivat de l'original el 2018-06-17. [Consulta: 5 setembre 2021].
* ↑ Lopes Crucho, Emanuel Augusto. Caracterização física do concelho da Amadora e susceptibilidade às inundações (en portugués). Instituto de Geografia e Ordenamento do Território. Universidade de Lisboa, 2013.
* ↑ «GeoPortal | Oeiras - Marca o Ritmo» (en portugués). geoportal.cm-oeiras.pt. [Consulta: 9 abril 2018].
* ↑ CMOeiras. «Obras de regularização» (en portugués). Arxivat de l'original el 2016-03-15. [Consulta: 18 juny 2012].
* ↑ Estudo Hidrológico e Hidráulico das Bacias Hidrográficas de Oeiras para elaboração de carta de zonas inundáveis de acordo com Decreto-Lei n.º 115/2010. Relatório Final. 1 - Caracterização Geral do Regime de Cheias. Municípia, E.M., S.A., 2011.
* ↑ (en portugués) tvi24, 18-02-2008.
* ↑ Renascença. «Renascença - A par com o mundo.» (en portugués). [Consulta: 10 abril 2018].
* ↑ Aplicação do Modelo SWAT ao estudo hidrológico das Ribeiras da Costa do Estoril (en portugués), 2009.
* ↑ Estudo Hidrológico e Hidráulico das Bacias Hidrográficas de Oeiras para elaboração de carta de zonas inundáveis de acordo com Decreto-Lei n.º 115/2010. Relatório Final (en portugués). 1 - Caracterização Geral do Regime de Cheias. Municípia, E.M., S.A., 2011.
* ↑ Reserva Ecológica Nacional – Memória Descritiva e Justificativa. Câmara Municipal de Oeiras, 2015.
* ↑ «II. Ambiente». A: Relatório de Caracterização e Diagnóstico do Concelho de Oeiras.. I. Oeiras: Câmara Municipal de Oeiras, 2013.